
PËR KALIMIN E RRUGËVE RURALE NË ADMINISTRIMIN E KËSHILLAVE TË QARQEVE

Në mbështetje  të nenit 100 të Kushtetutës dhe të neneve 12 dhe 13, të ligjit  nr. 8652, datë 31.7.2000, “Për organizimin dhe funksionimin e qeverisjes vendore”, me propozimin e ministrit të Pushtetit Lokal, Këshilli i Ministrave

V E N D O S I:

1. Rrjeti rrugëve rurale, i cili, sipas vendimit nr.405, datë 8.1.1996, të Këshillit të Ministrave, është administruar nga ish-këshillat e rretheve, të kalojë në administrimin e këshillave të qarqeve.
2. Strukturat e njësive ekonomike (ndërmarrjet/sektorët e rrugëve rurale), të ngritura për administrimin e këtij rrjeti rrugor, në bazë rrethi, së bashku me objektet në përdorim, punonjësit, pajisjet, makineritë dhe fondet përkatëse, të kalojnë në përgjegjësi të këshillave të qarqeve.
3. Ngarkohen prefekturat, këshillat e qarqeve dhe kryetarët e këshillave të qarqeve, për  zbatimin e këtij vendimi.
Ky vendim hyn në fuqi më datë 1.1.2001.

